สถานการณ์ COVID-19  ไทย หายเพิ่ม 1 ป่วยเพิ่ม 1 เพิ่มเกณฑ์เฝ้าระวังป่วยเป็นกลุ่มก้อน รับสถานการณ์ต่างประเทศที่ยังพบผู้ป่วยเพิ่มต่อเนื่อง
สถานการณ์ COVID-19 ไทย หายเพิ่ม 1 ป่วยเพิ่ม 1 เพิ่มเกณฑ์เฝ้าระวังป่วยเป็นกลุ่มก้อน รับสถานการณ์ต่างประเทศที่ยังพบผู้ป่วยเพิ่มต่อเนื่องนพ.สุขุม กาญจนพิมาย ปลัดกระทรวงสาธารณสุข กล่าวในการแถลงข่าวสถานการณ์ประจำวันกรณีโรค COVID-19 ว่า ล่าสุดพบผู้ป่วยหายเพิ่มอีก 1 ราย และพบผู้ป่วยเพิ่ม 1 ราย เป็นหญิงไทยวัย 22 ปี ซึ่งเป็นกลุ่มเฝ้าระวังสัมผัสใกล้ชิดกับผู้ป่วยรายที่ 37 ทำให้ยอดรวมผู้ป่วยสะสมของไทย อยู่ที่ 43 ราย หายป่วยแล้ว 31 ราย คงเหลือรักษาในโรงพยาบาล 11 ราย ย้ำสถานการณ์ระบาดของไทยยังอยู่ในระยะ 2 คือระบาดในวงจำกัด แต่สถานการณ์หลายประเทศเปลี่ยนตลอด พบผู้ป่วยเพิ่มต่อเนื่องจึงต้องติดตามสถานการณ์ใกล้ชิด โดยนอกจาก 11 พื้นที่เสี่ยง ยังเพิ่มการเฝ้าระวังประเทศอังกฤษ นอร์เวย์ สแกนดินีเวย และเฝ้าระวังใกล้ชิดสหรัฐอเมริกา นอกจากนี้ เพื่อเพิ่มประสิทธิภาพการคัดกรองอีกระดับ กระทรวงสาธารณสุขได้ปรับนิยาม เพิ่มเกณฑ์การเฝ้าระวังการติดเชื้อระบบทางเดินหายใจเป็นกลุ่มก้อน 5 คนขึ้นไปด้วย ทั้งนี้ช่วงเช้าได้มีการประชุมซ้อมแผนกับสาธารณสุขจังหวัดทั่วประเทศ ทำความเข้าใจ เช็คความพร้อมโรงพยาบาลทุกระดับแล้ว โดยย้ำให้ประสานใกล้ชิดกระทรวงมหาดไทย ทำงานร่วมกันในรูปแบบคณะกรรมการควบคุมโรคระดับจังหวัด ทั้งนี้ขอย้ำประชาชน ที่เข้าเกณฑ์สงสัยป่วยโรค COVID-19 หากเริ่มมีอาการป่วยขออย่าไปโรงพยาบาลเอง ขอให้แจ้งสายด่วนกรมควบคุมโรค โทร 1422 จะมีทีมเข้าไปดูแลตามระบบต่อไปสำหรับบรรยากาศการแจกหน้ากากอนามัยฟรี แก่ประชาชนทั่วไป คนละ 3 ชิ้น ภายในกระทรวงสาธารณสุข วันนี้ได้เตรียมหน้ากากอนามัยไว้ 100,000 ชิ้น เริ่มแจกกันตั้งแต่เวลา 09.00 น. ที่ 9 จุด 9 กรม ทั้งกรมแพทย์ ที่ลานสนามหลังอาคาร 1 กรมอนามัย ที่อาคาร 1? ซึ่งนอกแจกแล้วยังมีสอนทำหน้ากากผ้า กรมควบคุมโรค ที่อาคาร 1กรมวิทยาศาสตร์การแพทย์ ที่ศูนย์บริการ One stop service กรมสุขภาพจิต ที่อาคาร 1กรมสนบสนุนบริการสุขภาพ ที่ชั้น 1? กรมการแพทย์แผนไทยและการแพทย์ทางเลือก ที่ อาคาร 1 สำนักปลัดกระทรวงสาธารณสุข ที่ลานโถงอาคาร 3 และที่อาคาร 1 สำนักงานคณะกรรมการอาหารและยา แม้ประชาชนไม่หนาตามากนักแต่ส่วนใหญ่เป็นคนในพื้นที่ใกล้กระทรวงสาธารณสุขตั้งใจมารอตั้งแต่เช้าเพื่อไม่ให้พลาดการรับหน้ากากอนามัย ซึ่งส่วนใหญ่กล่าวเช่นเดียวกันว่าการแจกหน้ากากอนามัยให้ประชาชนถือเป็นเรื่องดี แต่จะดีกว่าหากหน่วยงานรัฐช่วยกันคุมราคาหน้ากากอนามัยให้ถูก กระจายสินค้าให้ประชาชนสามารถหาซื้อเองได้ง่ายๆ ตามร้านขายยาทั่วไป ป้องกันความเสี่ยงของประชาชนที่ต้องไปซื้อหน้ากากอนามัยออนไลน์ที่เสี่ยงถูกหลอกได้ของด้อยคุณภาพและไม่ได้รับสินค้า